3 ค่ายมือถือ ยืดจ่ายค่าบริการ-ขยายวันใช้งาน ช่วยผู้ประสบภัยน้ำท่วม
3 ค่ายมือถือ ผ่อนผันเก็บค่าบริการ-ขยายวันใช้งานลูกค้ารายวัน 1 รอบบิล หวังช่วยลดผลกระทบให้กับผู้ประสบภัยน้ำท่วมที่ได้รับผลกระทบจากพายุโนรู
3 ค่ายมือถือ ผ่อนผันเก็บค่าบริการ-ขยายวันใช้งานลูกค้ารายวัน 1 รอบบิล หวังช่วยลดผลกระทบให้กับผู้ประสบภัยน้ำท่วมที่ได้รับผลกระทบจากพายุโนรู
3 ต.ค. 2565

นายสุทธิศักดิ์ ตันตะโยธิน รองเลขาธิการ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) สายงานกิจการโทรคมนาคม กล่าวว่า สำนักงาน กสทช. ร่วมกับ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC, บริษัท ทรู คอร์ปอเรชั่น จำกัด (มหาชน) หรือ TRUE และ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ร่วมกันลดผลกระทบให้กับผู้ประสบภัยน้ำท่วมที่ได้รับผลกระทบจากพายุโนรู
ทั้งนี้ผู้ให้บริการโทรศัพท์เคลื่อนที่ทั้ง 3 ค่าย จะไม่ตัดสายลูกค้าในพื้นที่ประสบภัย พร้อมขยายระยะเวลาชำระค่าบริการสำหรับลูกค้ารายเดือน และขยายวันการใช้งานสำหรับลูกค้าเติมเงิน เป็นระยะเวลา 1 รอบบิล เพื่อให้ประชาชนสามารถติดต่อสื่อสารได้อย่างต่อเนื่อง
สำหรับเรื่องคุณภาพสัญญาณให้บริการสำนักงาน กสทช. ได้สั่งการให้ผู้ให้บริการโทรศัพท์เคลื่อนที่ทุกค่าย จัดทีมดูและสัญญาณ สถานีฐาน ทีมซ่อมบำรุง เพื่อให้ประชาชนในพื้นที่น้ำท่วมสามารถใช้บริการได้ต่อเนื่อง